1.  ลักษณะผลิตภัณฑ์ และบริการ

    1.  โครงการบ้านเดี่ยว

  ณ. 31 ธันวาคม 2554 บริษัทฯ มีการพัฒนาโครงการบ้านเดี่ยวรวม 13 โครงการ จำนวน
  3,451 หน่วย มูลค่า

โครงการรวม 10,823 ล้านบาท โดยกลุ่มลูกค้าส่วนใหญ่อยู่ในระดับ B ถึง B+ คิดเป็นร้อยละ 60
ของมูลค่าโครงการบ้านเดี่ยวทั้งหมด

[]

4.1.2. โครงการทาวน์เฮ้าส์

นอกจากโครงการบ้านเดี่ยว บริษัทฯ
ยังจัดสรรโครงการทาวน์เฮ้าส์เพื่อตอบสนองความต้องการที่แตกต่างของผู้บริโภคด้วย
โดยในปัจจุบันบริษัทฯ กำลังพัฒนาโครงการทาวน์เฮ้าส์รวม 6 โครงการ คือ โครงการ เค.ซี.
รามอินทรา 8 โครงการเค.ซี.คลัสเตอร์ นิมิตรใหม่ โครงการเค.ซี.คลัสเตอร์
(รามอินทรา-ซาฟารี) โครงการเค.ซี.คลัสเตอร์ วงแหวนรามอินทรา โครงการเค.ซี.บิสทาวน์
และโครงการ เค.ซี.เนเชอรัลซิตี้ รามคำแหง (เฟส 2) จำนวนรวม 4,363 หน่วย มูลค่ารวม
5,036 ล้านบาท โดยมุ่งกลุ่มลูกค้าระดับ B ถึง C+ ทั้งหมด

ตารางแสดงโครงการทาวน์เฮ้าส์ที่อยู่ระหว่างพัฒนาและขาย ณ.31 ธันวาคม 2554

[]

ที่มา : บริษัท เค.ซี.พร็อพเพอร์ตี้ จำกัด (มหาชน)

หมายเหตุ

* B ถึง B+ คือ กลุ่มลูกค้าที่มีรายได้ต่อครัวเรือนตั้งแต่ 70,000 บาท/เดือน ถึง 100,000
บาท/เดือน

* C ถึง C+ คือ กลุ่มลูกค้าที่มีรายได้ต่อครัวเรือนตั้งแต่ 30,000 บาท/เดือน ถึง 70,000
บาท/เดือน

4.2 ภาวะตลาดอสังหาริมทรัพย์ปี 2554 และแนวโน้มปี 2555

ในช่วงต้นปี 2554
สถาบันเศรษฐกิจของประเทศได้ประมาณการขยายตัวของเศรษฐกิจในอัตราร้อยละ 4.0 – 5.0
ซึ่งชะลอตัวจากปี 2553 ที่เติบโตในอัตราร้อยละ 8.0 การประมาณการที่ลดลงนั้น
สอดคล้องกับการชะลอตัวของเศรษฐกิจโลก
เนื่องจากปัญหาการฟื้นตัวของเศรษฐกิจในสหรัฐอเมริกาเป็นไปอย่างเชื่องช้า
และปัญหาหนี้สาธารณะของบางประเทศในประชาคมเศรษฐกิจยุโรป
มีการขาดดุลงบประมาณในระดับสูง ถึงขนาดที่ประเทศอาจไม่สามารถชำระหนี้ได้
ซึ่งได้ส่งผลกระทบต่อความเชื่อมั่นในระบบการเงิน และค่าเงินยูโรของสหภาพยุโรป
รวมถึงการค้าระหว่างประเทศของโลก

ภาวการณ์ดังกล่าวได้ส่งผลกระทบต่อเศรษฐกิจของไทย ในรอบ 3 ไตรมาสแรกของปี
ภาคการส่งออกได้ขยายตัวประมาณร้อยละ 25 ส่วนการบริโภคภาคครัวเรือน
และการลงทุนยังขยายตัวต่อเนื่อง ผลผลิตมวลรวมของประเทศขยายตัวใน 9 เดือนแรกเฉลี่ย

ประมาณร้อยละ 3.8 ต่ำกว่าประมาณการเล็กน้อย แต่วิกฤตการณ์น้ำท่วมที่รุนแรงในรอบ 50
ปีในไตรมาสที่ 4 ได้สร้างความเสียหายต่อเศรษฐกิจของประเทศอย่างมหาศาล
ทำให้ทั้งผู้บริโภคและผู้ประกอบการได้รับความสูญเสีย
และกระทบการซื้อขายในตลาดที่อยู่อาศัยอย่างรุนแรง ผู้ประกอบการต้องชะลอการก่อสร้างโครงการ
หรือเลื่อนการเปิดโครงการใหม่ ส่วนผู้บริโภคชะลอการโอนกรรมสิทธิ์
ศูนย์ข้อมูลอสังหาริมทรัพย์ได้ประเมินความเสียหาย สำหรับบ้านในโครงการจัดสรรอย่างน้อย
170,000 หน่วย หากรวมที่อยู่อาศัยนอกโครงการจัดสรรแนวราบด้วย
คาดว่าจะได้รับความเสียหายประมาณ 1 ล้านหน่วย

จากสถิติของศูนย์ข้อมูลอสังหาริมทรัพย์ ในปี 2554
มีการเปิดโครงการใหม่ทั้งประเภทแนวราบและคอนโดมิเนียมในกรุงเทพและปริมณฑลประมาณ 340
โครงการ รวมกันประมาณ 80,000 – 85,000 หน่วย เทียบกับปี 2553 ที่ประมาณ 120,000
หน่วย ลดลงประมาณร้อยละ 30.0

ประมาณการจำนวนหน่วยโอนกรรมสิทธิ์ลดลงเหลือประมาณ 135,000 – 140,000 หน่วย
เทียบกับปี 2553 ที่ประมาณ 178,000 หน่วย ลดลงประมาณร้อยละ 20.0 – 25.0
ส่วนมูลค่าปรับลดลงเหลือประมาณ 300,000 ล้านบาท เทียบกับปี 2553 ทีประมาณ 400,000
ล้านบาท ลดลงประมาณร้อยละ 25.0

สถานการณ์อุทกภัยที่เกิดขึ้นในไตรมาส 4 ปี 2554 ได้ส่งผลกระทบอย่างรุนแรงต่อตลาดที่อยู่อาศัย
ผู้บริโภคยังคงกังวลกับปัญหาอุทกภัยที่อาจเกิดขึ้นได้อีกในปี 2555
ผู้ประกอบการส่วนใหญ่มีความเห็นว่าตลาดอสังหาริมทรัพย์จะฟื้นตัวขึ้นหลังจากไตรมาส 2 ของปี
2555 และหวังว่านโยบายการแก้ปัญหาเศรษฐกิจของรัฐบาล
การใช้จ่ายของภาครัฐเกี่ยวกับโครงสร้างพื้นฐานของประเทศ ค่าแรง และเงินเดือนขั้นต่ำที่เพิ่มขึ้น
จะหนุนให้เศรษฐกิจเติบโตต่อเนื่อง และส่งผลให้ตลาดอสังหาริมทรัพย์เติบโตเช่นเดียวกัน